Rizo Džafić - Wikipedia

# Rizo Džafić

### Sa Wikipedije, slobodne enciklopedije

Rizo Džafić
rođen: | 2. septembar, 1945. Bosanska Krupa, Bosna i Hercegovina

Džafić Rizo, književnik, naučnik, književni kritičar i historičar književnosti, rođen 2. septembra 1945. godine u Bosanskoj Krupi, gdje je završio osnovnu školu i gimnaziju, a Filološki fakultet (studije južnoslavenskih i svjetske književnosti) u Beogradu 1971. godine.

Radio je kao srednjoškolski profesor u Bosanskoj Krupi, te u Njemačkoj ( Stuttgartu, Kölnu i Freiburgu).

Po osnivanju Pedagoške akademije u Bihaću 1993. radio kao asistent pri "Osjeku Razredna nastava" na predmetu Književnost za djecu.

Postdiplomske studije završio na Filozofskom fakultetu u Zagrebu, 1998., i odbranio 2000. godine tezu "Razvitak dječije književnosti u Bosni i Hercegovini"

Doktorirao odbranivši tezu "Tematske, genealoške i kontekstualne vrijednosti savremene krajiške književnosti za djecu" na Filozofskom fakultetu u Tuzli 2003. Za poeziju i prozu nagrađivan na više književnih konkursa.

Za rezultate u odgoju i obrazovanju dobio je 1987. godine, što je u to vrijeme bilo najviše priznanje SR BiH za prosvjetne radnike, Nagradu Hasan Kikić. Godine 2003. dodijeljena mu je nagrada "Najbolji lektor u BiH u 2003. godini".

Zastupljen u izborima, pregledima i antologijama savremene dječije poezije i proze, te u školskim udžbenicima i priručnicima i obveznoj studijskoj literaturi na univerzitetima. Djela su mu prevedena na njemački, engleski, holanski, francuski, švedski, danski, turski, albanski, makedonski i slovenski jezik. Član je Društva pisaca Bosne i Hercegovine.

Od 1975. kao kritičar prati savremenu književnu produkciju u BiH i svijetu te objavljuje veliki broj članaka, kritika, studija i eseja u književnim časopisima: Lica, Život, Putevi, Bagdala, Braničevo, Brazde, Izraz, Most, Stvaranje, Mostovi, Odjek i dr.

Objavio je preko 300 naučnih, stručnih i kritičkih tekstova. Trenutno je na Pedagoškom fakultetu u Bihaću voditelj Odsjeka bosanski jezik i književnost.

## [izmijeni] Djela

1. Brodolom,pripovijetke - Univerzal, Tuzla,1982.
2. Planinci, pripovijetke - Osvit, Karlovac, 1984.
3. Grmečlije, pripovijetke - Univerzal, Tuzla, 1986.
4. Naglavačke, poez. za djecu - KK Ivan Goran Kovačić, Bihać, 1988.
5. Očev zavičaj, prip. za djecu - Glas,Banja Luka, 1989.
6. Očev zavičaj, priče za djecu - Bosanska riječ, Wuppertal, 1994.
7. Neispričana priča,proza za djecu - El-Kalem, Sarajevo, 1996.
8. Murat Šuvalić:IZABRANA DJELA - Bosanska Krupa, 1971.
9. Azrailovo oko, bajke - Oko, Sarajevo, 1997.
10. Antologija krajiske proze - Unsko-sanske novine, Bihać, 1998.
11. Antologija bošnjscke poezije za djecu - Bos. riječ, Wuppertal, 1998.
12. Tajne beskrajne, poez za djecu - Prosvjetni list, Sarajevo, 1998.
13. Očeva sjekira, pr. za djecu - Bosanska riječ, Wuppertal, 1998.
14. Murat Šuvalić: Izabrana djela - Krajiška knjiga, Bihać, 1998.
15. Igrokazi (slikovnica) - Krajiška knjiga, Bihać, 1998.
16. Veliki let, pripovijetke - Planjax,Tešanj, 1999.
17. Putovanje mačka Buce (slikovnica) - Planjax, Tešanj, 1999.
18. Antol. bošnj. priče za djecu - Bosanska riječ, Wuppertal, 2000.
19. Putovanje M. Buce (slikovnica) - Krajiška knjiga, Bihać, 2000.
20. Tajne beskrajne, poezija za djecu - Bosanska riječ, Wuppertal, 2003.
21. Čitanka za V. razred osnovne škole - Denfas, Tuzla, 2005.
22. Čitanka za VIII. razred osnovne škole - Denfas, Tuzla, 2005.

## [izmijeni] Vanjski linkovi:

Wikicitat na bosanskom jeziku ima članak pod nazivom:
Rizo Džafić
Preuzeto sa: "http://bs.wikipedia.org../../../r/i/z/Rizo_D%C5%BEafi%C4%87_4257.html"

Kategorije: Muškarac | 1945 rođenja | Biografije | Wikicitat | Bosanska Krupa | Bosanskohercegovački pisci | Bosanskohercegovačka književnost

##### Views

- Članak
- Razgovor
- Trenutna verzija

##### Pretraga